Αλέξανδρος Φαρνέζε της Πάρμας

Ο **Αλέξανδρος Φαρνέζε** (27 Αυγούστου 1545 - 3 Δεκεμβρίου 1592) ήταν Ιταλός Ευγενής, Κοντοτιέρος και γενικός διοικητής του Ισπανικού στρατού. Διετέλεσε Δούκας της Πάρμας, της Πιατσέντσας και του Κάστρο (1586 - 1592) όπως επίσης και κυβερνήτης των Ισπανικών Κάτω Χωρών (1578 - 1592). Οι Φαρνέζε υπό την υπηρεσία του βασιλιά της Ισπανίας κυρίευσαν την περίοδο 1581-1587 περισσότερες από 30 πόλεις στο νότιo σημερινό Βέλγιο, τις οποίες ενσωμάτωσαν  στην Ισπανία των Αψβούργων. Όταν ξέσπασαν οι Γαλλικοί Θρησκευτικοί Πόλεμοι υπερασπίστηκε το Παρίσι από την Καθολική Ένωση της Γαλλίας. Οι ιστορικοί της εποχής του τον καταγράφουν ως τον κορυφαίο Καπετάνιο της εποχής του λόγω της μαχητικότητας του στο πεδίο της μάχης και τις μεγάλες στρατιωτικές του ικανότητες.

## Βιογραφία

Ο Αλέξανδρος Φαρνέζε ήταν γιος του Δούκα Οκτάβιου Φαρνέζε (του εγγονού του πάπα Παύλου Γ΄) και της Μαργαρίτας της Πάρμας (νόθης κόρης του αυτοκράτορα Καρόλου Ε΄). Ο δίδυμος αδελφός του Κάρλο πέθανε στην Ρώμη σε βρεφική ηλικία (7 Οκτωβρίου 1549). Τα ετεροθαλή αδέλφια της μητέρας του ήταν ο Φίλιππος Β΄ της Ισπανίας και ο Δον Χουάν της Αυστρίας, αναχώρησαν μαζί με την μητέρα του και τον ίδιο για την Πάρμα (1550). Η Μαργαρίτα διορίστηκε κυβερνίτισσα των Κάτω Χωρών και ο Αλέξανδρος την συνόδευσε στην Περιοχή των Βρυξελλών (1556), δήλωσε την πίστη της Οικογένειας των Φαρνέζε στον Φίλιππο Β΄. Ο Ισπανός βασιλιάς τον επισκέφτηκε στον δρόμο για ένα ταξίδι στην Αγγλία και τον μετέφερε στην Ισπανία για σπουδές. Ο κακότυχος ετεροθαλής ξάδελφος του Κάρολος των Αστουριών και ο ετεροθαλής θείος του Δον Χουάν με τους οποίους είχε την ίδια ηλικία εκπαιδεύτηκαν μαζί του.

Με τον γάμο του με την Μαρία του Γκουιμαράες (1565) έληξε η θητεία του στην αυλή του βασιλιά της Ισπανίας Φιλίππου Β΄, γιόρτασε το γεγονός στις Βρυξέλλες με μεγάλη λαμπρότητα. Μετά τον γάμο του εγκαταστάθηκε αμέσως στην Αυλή της Μαδρίτης. Έκανε μία σημαντική στρατιωτική και διπλωματική σταδιοδρομία στην Ισπανία, στην υπηρεσία τού θείου του. Στην Ναυμαχία της Ναυπάκτου (1571) διοικούσε τρεις γαλέρες και διακρίθηκε για τις επιθέσεις του απέναντι στην Οθωμανική αυτοκρατορία. Σε επτά χρόνια βρήκε την ευκαιρία να επιδείξει πάλι τα ηγετικά του προσόντα όταν επαναστάτησε η Ολλανδία εναντίον των Αψβούργων της Ισπανίας. Ο Δον Χουάν απεστάλη από τους Ισπανούς για να αποκαταστήσει την τάξη αλλά απέτυχε στις συνομιλίες του με τον Γουλιέλμο Α΄ της Οράγγης που είχε συνασπίσει όλες τις επαρχίες εναντίον του Φιλίππου Β΄. Τότε εστάλη ο Αλέξανδρος ως επικεφαλής ενισχύσεων. Η ικανή στρατηγική του και η γρήγορη απόφαση σε μία κρίσιμη στιγμή της μάχης τού Ζαμπλού τον έκανε να νικήσει το 1578.

## Οικογένεια
Νυμφεύτηκε τη Μαρία των Αβίς, κόρη τού Εδουάρδου 4ου δούκα τού Γκουιμαράες και είχε τέκνα:
* Μαργαρίτα 1567-1643, παντρεύτηκε τον Βιντσέντσο Α΄ Γκοντζάγκα δούκα της Μάντουα.
* Ρανούτσο Α΄ 1569-1622, δούκας της Πάρμας, Πλακεντίας & Κάστρο.
* Οδοάρδος 1573-1626, καρδινάλιος.

Το 1577 απεβίωσε η Μαργαρίτα και ο Αλέξανδρος από τη μη νόμιμη σχέση του με την Αικατερίνη ντε Ροκουόι από τη Φλάνδρα είχε φυσικό τέκνο:
* (νόθη) Ισαβέλλα-Μαργαρίτα 1578-1610, παντρεύτηκε τον Ιωάννη ντε Μενέσες κύριο τού μάγιορατ τού Πεναμακόρ, συνταγματάρχη τού Ισπανικού στρατού, στρατάρχη στις Κάτω Χώρες.

## Πρόγονοι

## Παραπομπές



## Πηγές
*  de Groof, Bart (1993). "Alexander Farnese and the Origins of Modern Belgium". Bulletin de l'Institut Historique Belge de Rome. 63: 195–219. ISSN 0073-8530.
* Keegan, John; Wheatcroft, Andrew (2014). Who's Who in Military History: From 1453 to the Present Day. London: Routledge.
* Soen, Violet (2012). "Reconquista and Reconciliation in the Dutch Revolt: The Campaign of Governor-General Alexander Farnese (1578–1592)". Journal of Early Modern History. 16 (1): 1–22. doi:10.1163/157006512X620627.

Κατηγορία:Οίκος των Φαρνέζε